**Gwasanaeth Ymarfer Cynhwysol Blaenau Gwent**

Mae Gwasanaeth Ymarfer Cynhwysol Blaenau Gwent yn cefnogi’r awdurdod lleol wrth gyflawni ei ofynion statudol a strategol ar gyfer monitro a gwerthuso ansawdd darpariaeth cynhwysol ar gyfer pob dysgwr, yn cynnwys y rhai y dynodwyd fod ganddynt Anghenion Dysgu Ychwanegol (ADY) sydd angen darpariaeth ddysgu ychwanegol.

**Mae’r Gwasanaeth Ymarfer Cynhwysol yn cynnig:**

* cymorth i blant a phobl ifanc o fewn eu hysgolion a
* chymorth i staff sy’n gweithio gyda disgyblion sydd ag Anghenion Dysgu Ychwanegol

Mae’r Gwasanaeth Ymarfer Cynhwysol yn gweithio mewn ffordd sy’n canoli ar yr unigolyn ac yn cynnig dull gweithredu cydlynus rhwng yr awdurdod lleol, ysgolion, y teulu ac asiantaethau eraill. Gall ysgolion wneud atgyfeiriadau am gymorth drwy fewnflwch y Gwasanaeth Ymarfer Cynhwysol, ac wedyn caiff pob cais eu brysbennu a’u gweithredu yn ystod cyfarfod wythnosol tîm y Gwasanaeth.

**Gall y tîm Gwasanaeth Ymarfer Cynhwysol ddarparu cymorth ar gyfer:**

* Anhwylder yn y Sbectrwm Awtistig (ASD)
* Cyfathrebu a Rhyngweithio
* Anawsterau Dysgu Penodol
* Anghenion Dysgu Cymhleth

Mae’r Gwasanaeth Ymarfer Cynhwysol hefyd yn rhoi cyngor am asesiadau, rhaglenni addysgu a dysgu ac amrywiaeth o ymyriadau eraill i gefnogi ysgolion i ddatblygu eu cynllunio a Darpariaeth Ddysgu Ychwanegol ar gyfer eu cohort ADY.

**Llwybr Atgyfeirio**

Caiff ceisiadau i gymryd rhan yn y gwasanaeth eu gwneud gan ysgolion fel rhan o’u hymateb graddedig i ADY, fel yr amlinellir yng Nghynllun Cyflenwi y Gwasanaeth Ymarfer Cynhwysol.